Naziv županije: OSJEČKO –BARANJSKA

Naziv škole: Osnovna škola Mate Lovraka

Sjedište i adresa: 31404 Vladislavci, Kralja Tomislava 75

KLASA: 402-01/21-01/31

URBROJ: 2158/35-01-21-2

U Vladislavcima 11. listopada 2021.

**OBRAZLOŽENJE PRIJEDLOGA FINANCIJSKOG PLANA I RAZVOJNOG PROGRAMA OŠ MATE LOVRAKA**

**ZA RAZDOBLJE 2022.-2024.**

**1. SAŽETAK DJELOKRUGA RADA PRORAČUNSKOG KORISNIKA**

Djelokrug rada Osnovne škole Mate Lovraka, Vladislavci je odgoj i obrazovanje učenika od prvog do osmog razreda. Škola, kao javna ustanova, obavlja djelatnost osnovnog odgoja i obrazovanja u jednoj zgradi u svom vlasništvu. U školi se izvodi redovna, izborna, dodatna nastava, dopunska nastava i izvannastavne aktivnosti sukladno nastavnom planu i programu koje je donijelo Ministarstvo znanosti, obrazovanja i sporta, Godišnjem planu i programu rada Škole te Školskom kurikulumu za školsku godinu 2021./2022. uz potpunu stručnu zastupljenost učitelja i stručnih suradnika ( pedagog, knjižničar, nedostaje psiholog).

Školu pohađa 118 učenik iz naselja Vladislavci, Dopsin i Hrastin, raspoređenih u 8 razrednih odjela i to 4 odjela razredne nastave i 4 odjela predmetne nastave. Nastava se odvija u jednoj smjeni u petodnevnom radnom tjednu. Planira se da se broj učenika narednih godina neće znatno smanjivati. Za učenike u školi je organizirana školska kuhinja.

U školi je zaposleno ukupno 34 radnika, od čega su: 22 učitelja, 1 pomoćnik u nastavi, 3 stručna suradnika, 2 administrativno financijska radnika, 5 radnika na pomoćnim i tehničkim poslovima i ravnatelj.

U školi se izvodi redovna, izborna, dodatna i dopunska izvodi se prema Godišnjim izvedbenim kurikulima koje je donijelo Ministarstva znanosti i obrazovanja, operativnom Godišnjem planu i programu rada škole i Školskom kurikulu koje je, sukladno Zakonu o odgoju i obrazovanju u osnovnoj i srednjoj školi (NN 87/2008, 86/09, 92/10, 105/10, 90/11, 5/12,16/12, 86/12,126/12, 94/13, 152/14, 07/17, 68/18,98/19 i 64/20.) i Nastavnom planu i programu za osnovnu školu (Ministarstvo znanosti, obrazovanja i sporta ) donio Školski odbor 7. listopada 2021. godine.

**2. OBRAZLOŽENJE PROGRAMA (AKTIVNOSTI I PROJEKATA)**

**Projekcija u 2022. -2024.**

Financijskim planom škole sredstva su planirana za provođenje glavnog programa a to je osnovnoškolsko obrazovanje.

Financijskim planom Škole planirana su sredstva za provođenje plana i programa te kurikuluma Škole.

Najvažniji cilj programa rada školske ustanove je kvalitetan odgoj i obrazovanje što se ostvaruje kroz različite školske aktivnosti:

* Redovna nastava, dodatna i dopunska te izborna nastava (izvode je učitelji), a sredstva su osigurana od strane MZO-a.
* Terenska nastava financirat će se iz sredstava roditelja i Škole, prema utvrđenom Godišnjem planu i programu te kurikulumu Škole – prijedlog za sufinanciranje učenika daju razrednici u dogovoru s Učiteljskim vijećem.
* Obnova i opremanje školskih zgrada financirat će se iz kapitalnih i decentraliziranih sredstava Osječko-baranjske županije i iz proračuna Općine Vladislavci.
* Osigurat će se sredstva za praćenje sigurnosti na radu (osposobljavanje djelatnika za zaštitu na radu i zaštitu od požara te praćenje od strane licenciranih firmi kao kontrole sigurnosti rada u Školi).
* Osigurat će se sredstva za sistematske i sanitarne pregleda zaposlenika.
* Financijskim planovima i programima žele se osigurati što kvalitetniji uvjeti za izvođenje nastave, opremanje Škola te bi postignuća učenika trebala biti bolja i kvalitetnija.
* Sredstvima materijalnih troškova osigurat će se podmirivanje energenata (struja, plin, voda), interneta, telefona, uredskog materijala za potrebe nastave, stručnog usavršavanja učitelja, stručnih suradnika, ravnatelja te administrativnih djelatnika.
* Kroz trogodišnje razdoblje pokušat ćemo racionalizirati troškove (koliko je najviše moguće), pratit ćemo rezultate korištenja financija te uspoređivati kako ulaganja u pojedine segmente utječu na ukupno poboljšanje rezultata Škole.

Pokazatelji na kojima se zasnivaju izračuni potrebnih sredstava su vlastita sredstva koja namirujemo iz vlastitih prihoda:

* - prošlogodišnji prosjek prikupljenih sredstava od najma krova (foto ćelije) i starog papira
* - prošlogodišnji prosjek prikupljenih sredstava od lokalne uprave

Pokazatelj uspješnosti realizacije ciljeva odnosno rezultat programa održavanja pedagoškog standarda vidljivi su iz uređenja i opremanja učionica.

|  |  |  |  |  |
| --- | --- | --- | --- | --- |
| IZVOR | OPIS | PRIJEDLOG PRORAČUNA ZA 2022.g. | PROJEKCIJE ZA 2023.g. | PROJEKCIJE ZA 2024.g. |
| 11 | **OPĆI PRIHODI I PRIMICI – ŽUPANIJSKI PRORAČUN** | **75.400** | **75.400** | **75.400** |
| 12 | **OPĆI PRIHODI I PRIMICI DECENTRALIZACIJA** | **409.068** | **409.068** | **409.068** |
| 32 | **VLASTITI PRIHODI – PRORAČUINSKI KORISNICI** | **44.500** | **24.500** | **24.500** |
| 52 | **POMOĆI – ŽUPANIJSKI PRORAČUN EU PROJEKTI**  | **61.747** | **61.747** |  **61.747** |
| 54 | **POMOĆI - KORISNICI** | **3.297.000** | **3.297.000** | **3.297.000** |
| 62 | **DONACIJE** | **0,00** | **0,00** | **0,00** |
|  | **UKUPNO** | **3.887.715** | **3.867.715** | **3.867.715** |

**3. ZAKONSKE I DRUGE PRAVNE OSNOVE**

* Zakon o odgoju i obrazovanju u osnovnoj i srednjoj školi, (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20)
* Zakon o ustanovama, (NN br. 76/93., 29/97., 47/99. i 35/08. i 127/19.)
* Zakon o proračunu, (NN br. 87/08., 136/12., 15/15.), Pravilnik o proračunskim klasifikacijama (NN br. 26/10.) i Pravilnik o proračunskom računovodstvu i računskom planu (NN br. 124/14., 115/15., 87/16., 3/18. i 108/20.)
* Upute za izradu proračuna Osječko-baranjske županije za razdoblje 2022.-2024.
* Godišnji plan i program rada škole za školsku godinu 2021./22.

- Kurikulum škole za školsku godinu 2021./22.

**4. USKLAĐENOST CILJEVA, STRATEGIJE PROGRAMA S DOKUMENTIMA DUGOROČNOG RAZVOJA**

Školske ustanove donose godišnje operativne planove (godišnji izvedbeni odgojno – obrazovni plan i program rada za školsku godinu 2021/2022. i školski kurikulum) prema planu i programu koje je donijelo Ministarstvo znanost i, obrazovanja.

Strateške planove donose: Ministarstvo znanosti i obrazovanja te županije (razvojne strategije), osnivači dijela škola. Vertikalna usklađivanja ciljeva i programa Ministarstva znanosti, i obrazovanja odnosno županija s ciljevima i programima škola još nisu provedena zato se u obrazloženju financijskog plana ne navodi ovaj dio.

Također planovi se donose za školsku, a ne fiskalnu godinu, to je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije fiskalne godine.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Prioritet škole je kvalitetno obrazovanje i odgoj učenika što ostvarujemo:

* stalnim i kvalitetnim usavršavanjem učitelja (on line učenje loomen, seminari, stručni skupovi, aktivi) i podizanjem materijalnih uvjeta rada;
* praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu;
* ulaganjem u školsku knjižnicu, proširenje lektirnog fonda, oprema knjižnice;
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanja na literarnim i likovnim natječajima, kroz školske projekte, priredbe te manifestacije u školi i šire;
* poticanjem na sudjelovanje na sportskim aktivnostima, uključivanjem kroz natjecanja na školskoj razini i šire;
* poticanjem otvorene komunikacije, povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja;
* razvijanjem navike cjeloživotnog učenja, usvajanjem zdravih životnih navika, razvojem kompletne mlade osobe s razvijenim samopoštovanjem i građanskom sviješću;
* organiziranjem zajedničkih aktivnosti učenika i učitelja tijekom izvannastavnih aktivnosti

Pokazatelji uspješnosti

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Ciljana vrijednost (2022.) | Ciljana vrijednost (2023.) | Ciljana vrijednost (2024.) |
| Povećanje broja učenika uključenih u dopunsku nastavu  | Poticati učenike na prihvaćanje pomoći u savladavanju sadržaja. | Broj  | 25 | 30 | 35 | 40 |
| Povećanje broja osvojenih mjesta na županijskim natjecanjima | Poticati natjecateljski duh kod učenika te ih motivirati za dodatni rad i proširenje znanja iz određenih područja.  | Broj | 1 | 3 | 4 | 5 |
| Povećanje broja učenika koji su uključeni u različite školske projekte | Poticati učenike na izražavanje kreativnosti i sposobnosti kroz ove aktivnosti. | Broj | 40 | 70 | 80 | 118 |
| Povećanje broja učitelja uključenih u edukacije | Poticati učitelje i ukazivati na važnost kontinuiranog i kvalitetnog usavršavanja. | Broj | 13 | 16 | 18 | 20 |

Sudjelovanje na projektima, sportska natjecanja, izvannastavne aktivnosti i ostalo detaljno su razrađeni unutar školskog Kurikuluma koji se može dobiti na uvid i koji je objavljen na web stranici škole. Unutar razvojnog plana škole, koji je sastavni dio planiranja školskog kurikuluma i osnova sa samovrednovanje rada škole, za školsku 2021./2022. godinu raditi ćemo na razvijanju znanja i vještine iz nastavnih predmeta STEM područja; kvalitetnom odnosu učitelja, roditelja i škole; vrednovanju učeničkog napretka i postignuća; poboljšanju materijalnih uvjeta rada i opremljenosti škole; uređenju okoliša škole; partnerstvu s domaćim i inozemnim obrazovnim institucijama. Sve učionice su opremljene računalima i projektorima, u učionicu informatike postavljena je pametna ploča. Škola posjeduje sedamnaest prijenosnih računala za učenike čime je kvaliteta održavanja nastave i rad s učenicima znatno poboljšan. U sklopu II. faze programa E-Škole: „Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“, škola je dobila četrnaest prijenosnih računala za učitelje u reformi, jedno prijenosno računalo za stručnog suradnika i šezdesetosam tableta za učenike 1., 5. i 7. razreda.

**5. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

**Izvori sredstava za financiranje rada škole su:**

* Opći prihodi i primitci, skupina 636 državni proračun ( MZO) za financiranje rashoda za zaposlene i tekuće pomoći iz proračuna koji im nije nadležan (Općina Vladislavci);
* Opći prihodi i primitci, skupina 671, županijski proračun za materijalne troškove poslovanja te održavanje i obnovu nefinancijske imovine;
* Vlastiti prihodi od iznajmljivanja prostora, od sakupljanja papira, skupina 661, za provedbu dodatnih aktivnosti škole prema planu i programu rada te obnovu nefinancijske imovine;
* Prihodi po posebnim propisima, skupina 636 sastoje se od prihoda Općine za školsku kuhinju .
* Pomoći od Županije Osječko-baranjske u projektima i programima vezanim za provedbu na županijskoj razini.

Indeksi rasta koje smo dužni primijeniti u planiranju rashoda koji se planiraju prema minimalnom standardu te rashoda za zaposlene (Upute za izradu proračuna 2022.-2024. godine) ostaju na razini 2021.

**Prihodi iz državnog proračuna**

Prihodi nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodataka na staž (0,5% po godini staža), što je uključeno u indeks, te dodataka na plaću prema Kolektivnom ugovoru.

 Ostali rashodi za zaposlene u iznosu od 130.000 kuna su izdaci za dar djeci, jubilarne nagrade regres, božićnica te pomoći u slučaju smrti ili bolesti, planirani su na osnovu sadašnjeg stanja. Brojčani pokazatelji su u tablicama Financijskog plana.

 Troškovi plaća i prijevoza na rad i s rada za zaposlenike , planirani su u skladu s postojećim stanjem zaposlenih u iznosu cca 3.145.000,00 kn godišnje.

 **Prihodi od Županije**

Prihode za financiranje rashoda koji se financiraju minimalnim standardima, planirali

smo primjenom financijskih pokazatelja iz uputa za izradu proračuna što znači da smo

primijenili zadane indekse.

 Od tako dobivenih vrijednosti prihoda prvo smo predvidjeli namjenske rashode koji se planiraju na osnovi potrošnje tekuće godine, tj. troškovi energije, rashod za zdravstveni pregled zaposlenika, usluge tekućeg održavanja građevinskih objekata, postrojenja i opreme, komunalne naknade i pedagošku dokumentaciju.

Rashodi iz kategorije općih troškova prvo smo planirali obvezne rashode za komunalne usluge, rashode za telefon, bankarske usluge i usluge platnog prometa te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

**Vlastiti prihodi** čine prihod sakupljanja sirovine starog papira i prihodi od zakupnine krovne površine (fotoćelije). Prihodi će se koristiti prvenstveno za osiguranje odvijanja redovnog poslovanja, ako se isto neće moći osigurati minimalnim standardom te financiranje aktivnosti iz Godišnjeg plana i programa rada škole.

 **Prihodi od financiranja** obuhvaćaju prihode od uplata Općine i Osječko-baranjske županije za prehranu učenika u školskoj kuhinji- školski obrok za sve, shema voće i povrće i mlijeko i EU projekti – vrijeme je za školski obrok i učimo zajedno 5 i u potpunosti se za namijenjene svrhe i utroše.

FINANCIRANJE OSNOVNOG ŠKOLSTVA PREMA MINIMALNOM STANDARDU:

R.br. Naziv aktivnosti/projekta 2021. 2022. 2023.

1. **Izgradnja, rekonstrukcija i**

**opremanje obj.osnovnog šk. 10.000 10.000 10.000**

1. **Plansko i hitno održavanje**

**objekta i opreme osnovnog**

 **školstva 5.000 5.000 5.000**

1. **Financiranje općih troškova**

**osnovnog školstva 151.968 151.968 151.968**

1. **Financiranje stvarnih troškova**

**osnovnog školstva 242.100 242.100 242.100**

 **Ukupno-minimal.standard: 409.068 409.068 409.068**

**6. IZVJEŠTAJI O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PRETHODNOJ GODINI**

Kurikularna reforma je u školskoj godini 2021./21. obuhvatila sve osnovne škole i to u 1.,2.,3.,5.,6.,7. razredu, a u 8. razredu po novim kurikulumima radili su učitelji biologije, kemije i fizike. Učenici i učitelji radili su po novim metodama poučavanja, novim metodama vrednovanja i ocjenjivanja. Odgojno-obrazovni ishodi, navedeni u novim predmetnim kurikulumima, osnova su za kriterijsko vrednovanje s ciljem da se učenicima i roditeljima da jasnija slika što se očekuje da učenici ostvare u određenom nastavnom predmetu.

MZO je ove godine osiguralo financijska sredstva za kupnju udžbenika za sve učenike. Općina Vladislavci financirala je dodatne obrazovne materijale (radne bilježnice, mape, kutije za tehničku kulturu) za sve učenike škole.

 Pandemija virusa SARS—CoV-2 koji uzrokuje bolest COVID-19 je i dalje prisutna te je rad škole prilagođen situaciji. Na početku školske godine izrađene su epidemiološke mjere za roditelje, učenike i djelatnike škole prema uputama Hrvatskog zavoda za javno zdravstvo.

Mjerama su pojašnjene i opisane: obveze roditelja/učenika prije dolaska u školu, dolazak i odlazak učenika i roditelja u/iz školu, boravak i postupanje učenika i djelatnika, organizacija nastave, prijevoza i prehrane učenika. Većina nastave održavala se u školi, a po potrebi, u slučaju zaraze učenika i učitelja ili velikog broja zaraženih osoba u Osječko-baranjskoj županiji, nastava se odvijala od kuće. Učenici razredne nastave su cijelu nastavnu godinu bili u školi. Učenici predmetne nastave su većinu nastave imali u školi osim u terminima: 24.11.-4.12.2020; 21.12.-23.12.2020.;18.1.-29.1.2021. kada je bila organizirana nastava od kuće putem platforme Teams.

Planirani nastavni sadržaji su ostvareni. Učenici su, zbog epidemioloških mjera, a prema preporuci HZJZ-a boravili u jednoj učionici te nije bilo kontakata među učenicima iz drugih razrednih odjela. Obroci za učenike su bili posluženi u blagovaonici, ali prema posebnom rasporedu, u vremenima 8.30, 9.00, 9.30 i 10.00 sati.

Školsku godinu 2020./21. uspješno je završilo 115 učenika, jedan učenik 8. razreda upućen je na ponavljanje razreda.

Uspjeh učenika: odličan – 49 učenika, vrlo dobar – 50 učenika, dobar – 16 učenika, nedovoljan – 1 učenik.

Pedagoške mjere: Pisana pohvala - 20 učenika, nagrada – 8 učenika, opomena - 3 učenika, ukor - 1 učenik. O**držana su školska natjecanja iz matematike, biologije, geografije i hrvatskog jezika. Jedan učenika je sudjelovao na županijskom natjecanju iz matematike. Provedena su natjecanja Klokan bez granica, MAT liga i Dabar te natjecanja u sklopu** Croatian Makers Lige. Škola se uključila u e Twinning projekt.

Općina Vladislavci postavila je dječje igralište i sprave za vježbanje za odrasle u školskom dvorištu. U listopadu je postavljena rasvjeta na školskim igralištima sredstvima Općine Vladislavci. U travnju 2020. je potpisan ugovor s Općinom Vladislavci o rekonstrukciji parkirališta u dvorištu škole. Općina je osigurala 100 000,00 kn.

Kako bi poboljšali uvjete boravka učenika u školi, škola je uključena u projekte kojima se osigurava besplatan obrok za sve učenike u školi („Školski obrok za sve „), tjedna konzumacija voća za sve učenike (Shema školskog voća) te tjedna konzumacija mlijeka za učenike razredne nastave (Shema školskog mlijeka).

**7. OBRAZLOŽENJE**

Prihodi, primici kao i izdaci u 2022. planiraju se u skladu s uputama za izradu Financijskog plana za 2022.-2024, a projekcije za 2023. i 2024. godinu, ostaju na razini plana za 2021.godinu.

 Ravnateljica:

Marija Poje, prof.